BSC-LT/ACAData huggingface dataset:
[ca] En aquest treball analitzem els determinants de l'èxit educatiu per a la població immigrant a Espanya, així com el seu grau de mobilitat intergeneracional educativa, comparant aquests resultats amb la resta de residents al nostre país. Com a font d'informació, utilitzem l'enquesta EU-SILC de 2011, que inclou un mòdul de transmissió intergeneracional de pobresa. Gràcies a aquest mòdul, podem conèixer el nivell acadèmic dels progenitors i comparar-lo amb l'assolit pels seus fills. Per analitzar els determinants de l'èxit educatiu, utilitzem una estimació de màxima versemblança, tenint en compte variables del mateix individu, de la seva família i del seu entorn, mentre que l'estudi de mobilitat educativa està basat en les tres tècniques més utilitzades en aquest tipus de treballs: correlació, regressió i matrius de transició. Respecte a l'èxit educatiu, l'estimació efectuada indica que la condició d'immigrant té un efecte negatiu sobre el nivell acadèmic aconseguit. A més, el nivell acadèmic dels immigrants està molt relacionat amb el de les seves mares i amb la situació econòmica de la llar on van créixer. Quant a la mobilitat intergeneracional, s'observa una clara millora en la situació de tots els individus analitzats respecte de les seves mares. No obstant això, el grau de mobilitat és molt diferent en funció del gènere. Els homes presenten uns indicadors similars independentment del seu lloc de naixement, mentre que les dones immigrants tenen una mobilitat inferior a les d'origen espanyol.

[en] This paper analyzes the determinants of educational attainment among immigrants in Spain and their degree of intergenerational educational mobility compared to Spanish individuals. The EU-SILC survey of 2011, which includes a module on intergenerational transmission of poverty, is used as a source of information. This module allows identifying the educational attainment of parents and comparing it with the educational attainment of their children. To analyze the determinants of educational attainment, a maximum likelihood estimation is used taking into account variables related to the individual, his/ her family and his/her environment. The study of intergenerational mobility is based on three widely used techniques in the literature: correlation, regression and transition matrices. With respect to educational attainment, the estimation indicates that immigrant status has a negative effect on educational attainment. In addition, the educational level of immigrants is closely related to the educational level of their mothers and the economic situation of the home where they grew up. Educational mobility is high in all the groups observed, but is very different according to gender. Men have similar indicators regardless of their place of birth, while immigrant women have less mobility than Spanish women.
[ca] El tractament de les dades és una activitat que està en augment dia rere dia, i amb mot més protagonisme dins del món de l'empresa. El tractament d'aquestes ofereix opcions d'optimització del teu negoci, noves oportunitats comercials i comparació contra la competència d'entre moltes. Aquest projecte ofereix la capacitat d'obtenir aquest tractament a empreses que no disposen d'una gran massa crítica, substituint la necessitat de l'adquisició del software i hardware adient, i la pròpia captació de personal qualificat.

[en] The treatment of data is an activity that is increasing day by day, and with more prominence in the business world. The processing of this data offers optimization options for your business, new commercial opportunities, and comparison against the competition, among many others. This project provides the capability to obtain this treatment for companies that do not have a large critical mass, replacing the need for acquiring appropriate software and hardware, as well as hiring qualified personnel.
[ca] Les lleis dels gasos ideals són un contingut bàsic de l'assignatura de Física i Química en l'ESO i que, pel seu caràcter experimental, poden ser un bon punt de partida per desenvolupar una pràctica investigadora dins del marc del model cinètic-molecular. D'altra banda, les activitats d'indagació així com de les d'aplicació a diferents contextos han estat àmpliament estudiades en l'àmbit de la didàctica de les ciències amb la finalitat de millorar l'interès i l'aprenentatge de la Física i Química per parts dels alumnes. El seu desenvolupament pot ser complex i per això, en aquest article, es pretén exemplificar aquesta metodologia amb una seqüència didàctica basada en dos grans eixos: 1) Una pràctica investigadora sobre la relació entre la pressió i el volum dels gasos que s'estructura en 6 etapes, on l'última d'elles serà l'elaboració d'un pòster científic; i 2) Una activitat d'aplicació de les conclusions obtingudes a fenòmens que tenen lloc fora de l'àmbit escolar com és, en aquest cas, el submarinisme. Per dur a terme aquesta tasca es farà un breu resum de les aportacions que la didàctica de les ciències fa al respecte, es detallarà les accions a desenvolupar en cada etapa de la seqüència didàctica i es facilitaran diferents recursos per a la seua aplicació.

[en] Ideal gases' laws are essential content within the subjects of Physics and Chemistry in Compulsory Secondary Education. Particularly, since its experimental nature makes them a good starting point to develop a research activity in the framework of the kinetic molecular model. In addition, research and application activities have been extensively studied in the field of science education, to improve the students' learning of Physics and Chemistry. However, its development can be complicated; for this reason, this article intends to exemplify this methodology with a teaching sequence formed by 2 blocks: 1) A research activity about the relationship between pressure and volume in gases structured in six stages, the last one being the creation of a scientific poster; and 2) An activity to apply the conclusions obtained from phenomenon that take place outside the school such as scuba diving. To do so, a brief summary of science education contributions to research will be explained, actions to be developed at each stage will be detailed and resources for its applications will be provided.
[ca] El projecte que s'exposa a continuació està dedicat al control d'instruments mitjançant el bus d'instrumentació GPIB programat amb el software Matlab. Està dividit en tres parts. La primera, es durà a terme en el laboratori de docència i l'objectiu serà controlar l'oscil·loscopi i el generador de funcions. Com exemple del control realitzat es realitzarà una aplicació que permetrà obtenir el diagrama de Bode de mòdul de qualsevol sistema electrònic. La segona part es durà a terme en el laboratori d'investigació i l'objectiu serà controlar l'analitzador de semiconductors. En aquest cas, l'aplicació realitzada permetrà la realització de mesures per a la caracterització de transistors. Les aplicacions de les dues parts seran realitzades mitjançant una interfaç gràfica d'usuari dissenyada amb l'eina GUIDE de Matlab.

[en] The project that follows is dedicated to the control of instruments with the GPIB instrumentation bus programmed with Matlab software. It's divided into two parts. The first will be made in the teaching laboratory and the objective is to control the oscilloscope and function generator. As an example of the monitoring executed, we will develop an application to obtain the Bode plot of any electronic system module. The second part will be made in the research laboratory and the objective is to control the semiconductor analyzer. In this case, the developed application will allow taking measurements for the characterization of transistors. The applications of both parts will be made by a graphical user interface designed with the Matlab's GUIDE tool.
[ca] Un equip internacional ha elaborat models tridimensionals de la mossegada de l'amfibi viu més gran del món, la salamandra gegant de la Xina. L'estudi, encapçalat per l'investigador Josep Fortuny de l'ICP i publicat a la revista PLoS ONE, explica els mecanismes que utilitza per alimentar-se aquest enigmàtic animal, en greu perill d'extinció i la biologia del qual es coneix molt poc. El treball revela que aquesta salamandra s'alimenta especialment de preses localitzades just enfront seu, però que també pot realitzar ràpides captures d'animals que es troben en una posició més lateral. Entendre com caça aquesta espècie no només permet avançar en el coneixement de la seva biologia sinó que ajudarà a reconstruir com s'alimentaven els primers tetràpodes i amfibis extints.

[en] An international team has developed three-dimensional models of the bite of the world's largest living amphibian, the Chinese giant salamander. The study, led by Josep Fortuny, researcher at the ICP and published in the journal PLoS ONE, explains the feeding mechanisms of this enigmatic endangered animal of which biology is poorly understood. Research reveals that this salamander feeds especially on preys located right in front of it but can also perform quick strikes on laterally approaching animals. Understanding how this species hunts not only broadens the knowledge of its biology but can also help in reconstructing how early tetrapods and extinct amphibians fed.
[ca] La prevalença de consum d'alcohol en la joventut espanyola de 15-24 anys és la més alta respecte a la resta de grups poblacionals i la contrapublicitat com a mesura preventiva no sembla haver provocat canvis en el comportament de consum. Mitjançant el grup de discussió o focus group, s'ha estudiat l'efectivitat de quatre peces utilitzant l'Elaboration Likelihood Model i el model EQUIP com a marc teòric. Els resultats obtinguts tenen com a objectiu proporcionar insights sobre la percepció del consum d'alcohol en els joves i confirmar o desmentir les característiques efectives de les peces testades.

[en] The prevalence of alcohol consumption among Spanish youth aged 15-24 is the highest among other population groups, and counter-advertising as a preventive measure does not seem to have led to changes in drinking behaviour. Through the focus group method, the effectiveness of four pieces was reviewed using the Elaboration Likelihood Model and the EQUIP model as a theoretical framework. The results obtained aim to provide insight on the perception of alcohol consumption in young people and to confirm or deny the characteristics' effectiveness of the tested pieces.
[ca] En els darrers anys, els mercats d'aliments han experimentat un increment dels preus dels productes agrícoles. Un dels resultats ha estat l'èxode de milers d'agricultors/es cap a altres sectors de treball, provocant una situació d'abandonament del sector primari i la confirmació d'un sistema alimentari precari i insostenible. La següent investigació es basa en un estudi evolutiu de la superfície agrícola del municipi de Manresa entre els anys 2009 i 2018, per tal de determinar quin és l'estat del sòl agrícola. L'objectiu es valorar fins a quin punt resulta viable impulsar el concepte de la sobirania alimentària com a motor de canvi de paradigma en el sector agrícola. El treball conté una part teòrica sobre l'origen de la sobirania alimentària i la situació actual en l'agricultura del món. Per l'altre, una part gràfica amb els mapes de superfície agrícola dels anys 2009 i 2018. També es realitza una sèrie de representacions gràfiques amb variables demogràfiques i econòmiques.

[en] In recent years, food markets have seen an increase in the prices of agricultural products. One of the results has been the exodus of thousands of farmers to other sectors. This has become abandonment situation of the primary sector and the confirmation of a precarious and unsustainable food system. The following research is based an evolutionary study of the agricultural area of the municipality of Manresa between 2009 and 2018. In order to determine the state of the agricultural land. The aim is to assess the extent to which it is feasible to promote the concept of food sovereignty as an engine of paradigm shift in the agricultural sector. The paper contains a theoretical part on the origin of food sovereignty and the current situation in world agriculture. On the other hand, a graphic part with the maps of agricultural surface of the years 2009 and 2018. There is also a series of graphic representations with demographic and economic variables.
[ca] Anàlisi de la comunicació visual del cartell cinematogràfic. Estudi de cas de la productora Universal Pictures. L'objecte d'estudi ha estat el cartell cinematogràfic, analitzant la cartelleria de la productora Universal Pictures. Mitjançant la metodologia de l'anàlisi de contingut s'ha estudiat l'aportació comunicativa de factors com el color, l'enquadrament o altres components plàstics en aquest tipus de peces. La investigació ha permès concloure la rellevància de l'element cromàtic i del tipus de pla per representar el gènere de la pel·lícula i una certa uniformitat en els recursos de jerarquització del missatge visual.

[en] The object of study of the present investigation has been the cinematographic poster, concretely the design of the posters of the producer Universal Pictures. The content analysis methodology has been adapted to the graphic resources presented in these messages and to better understand to what extent it is communicative effectiveness. The investigation has allowed to conclude the relevance of the chromatic element and the type of plane to represent the genre of the film and a certain uniformity in the resources of hierarchy of the visual message in these designs.
[ca] Les condicions de producció actuals emmarcades en un sistema econòmic capitalista tenen com a externalitat la producció desmesurada de deixalles. Les ciutats, com a espai de trobada, són causa i exemple de la seva producció i gestió a l'espai públic. Aquest article estudia les dinàmiques de mobilitat que sorgeixen quan les deixalles de la ciutat també són una font d'aliment per a persones vulnerables. La proposta s'emmarca en l'urbanisme feminista i les activitats de cura, que ressalten la necessitat d'estudiar les poblacions tradicionalment excloses en el disseny i la implementació de polítiques públiques. Es planteja com a objectiu comprendre si el reciclatge representa una manera alternativa d'accés a aliments que desencadena dinàmiques de mobilitat particulars. Mitjançant una metodologia qualitativa, que combina observació participant, entrevistes caminades als recicladors en qualitat d'experts i cartografia crítica, l'article presenta mapes de mobilitat que demostren la proximitat entre els punts de reciclatge a l'Esquerra de l'Eixample, que es caracteritza per tenir escombraries d'alta qualitat. Es conclou que el reciclatge d'aliments, per a les persones entrevistades, forma part de la mobilitat de la cura mentre representa una manera d'accés a aliments, però també una xarxa de suport per a persones migrants, amb motivacions econòmiques, socials i polítiques. Així mateix, es demostra que el reciclatge d'aliments desencadena dos tipus de mobilitat, els desplaçaments des de l'habitatge i les rutes de reciclatge. En aquestes es demostra coordinació, adaptació i experiència que atrauen les persones a reciclar en grup a La Xarxa.

[en] The current conditions of production of the capitalist economic system have as an externality the excessive production of waste. Cities, as a meeting space, are the cause and exemplification of their production and management in public space. This article studies the mobility dynamics that arise when city waste is also a source of food for vulnerable people. The proposal is framed within feminist urbanism and care activities, which highlight the need to study populations that have been historically excluded from the design and implementation of public policies. The research aims to understand wether dumpster diving represents an alternative way of accessing food that leads to specific mobility dynamics. Through a qualitative methodology, combining participant observation, walking interviews with recyclers as experts, and critical cartography, mobility maps were obtained that show the proximity of dumpster-diving-spots in Esquerra de l'Eixample, which is characterized as having high-quality food waste. It is concluded that dumpster diving, for the interviewed people, is part of care mobility as it represents a way of accessing food, as well as a support network for migrants, with economic, social, and political motivations. Furthermore, it is shown that dumpster diving entails two types of mobility, commuting from home and recycling routes. Both show coordination, adaptation and experience that attract people to recycle as a group with La Xarxa.
[ca] Aquest article explora el dictat com a tècnica d'escriptura i traducció literària. Primer, dona testimoni històric dels múltiples casos d'escriptors que han utilitzat aquesta tècnica. Després, exposa l'interès creixent per la traducció dictada, i proposa que les tecnologies de la parla i d'altres formes d'interacció humà-ordinador han de tenir un paper important en el desenvolupament de noves tecnologies per a la traducció literària.

[en] This article explores dictation as a literary writing and translation technique. It first provides an overview of the multiple cases of writers who have used this technique throughout history. It then exposes the growing interest in translation dictation, and proposes that speech input and other forms of human-computer interaction should play an important role in the development of new technologies for literary translation.
[ca] Fa més de trenta anys es va regular a Espanya la doble xarxa de centres públics i privats. És un bon moment per preguntar-se què ha significat en termes d'equitat. Aquest article aborda l'aportació diferencial de l'educació pública i privada a la segregació escolar de caràcter socioeconòmic. Més concretament, té com a objectius, d'una banda, estimar la magnitud de la segregació per nivell socioeconòmic dels centres d'educació secundària obligatòria de titularitat pública i de titularitat privada i, de l'altra, determinar la contribució diferencial de tots dos a la segregació global en cada comunitat autònoma. Per fer-ho, es realitza una explotació secundària de les dades PISA-2015 i s'estima l'índex de segregació d'arrel quadrada de Hutchens i la seva descomposició en els subsistemes d'educació pública i privada per a quatre col·lectius d'estudiants: el 10 % i el 25 % dels estudiants amb famílies amb menor nivell socioeconòmic, i el 10 % i el 25 % dels de major nivell. Els resultats apunten, en primer lloc, a una gran variabilitat en la segregació escolar entre comunitats, tant en magnitud com en composició publicoprivada. En segon terme, es troba una notable segregació dels estudiants de famílies amb menor nivell socioeconòmic i cultural als centres privats i als centres públics de major nivell, la qual cosa apunta a la important contribució que l'educació privada fa a la segregació escolar global per caràcter socioeconòmic.

[en] More than 30 years ago, the double network of private and public schools was regulated in Spain. Today is time to inquire into what this has meant in terms of equity. This article addresses the differential contribution of public and private education to socioeconomic school segregation. It aims to estimate the magnitude of segregation by socioeconomic status in public and private compulsory secondary education schools and determine the contribution of both to global segregation in autonomous communities. For this purpose, a secondary analysis of PISA-2015 data was performed and the Hutchens square root segregation index and its decomposition in the public and private education subsystems were estimated for four groups of students: 10% and 25% of students from families with a lower socioeconomic status and 10% and 25% of students from families with a higher socioeconomic status. The results reveal a high variability in school segregation between communities in terms of both magnitude and public-private distribution. Secondly, a significant segregation of students with lower socioeconomic and cultural status at private schools and students with higher socioeconomic and cultural status at public schools was found. The results reveal the important contribution of private schools to global segregation by socioeconomic status.
[ca] En aquest article es presenten els principals treballs d'un lingüista tunisià, Abdelhamid Camoun, que va descriure el francès i l'àrab partint d'una metodologia y pressupòsits interpretatius represos de la psicomecànica de Gustave Guillaume, en particular pel que fa a la representació del temps i la tipologia lingüística.

[en] This paper intends to present the main works of a Tunisian linguist, Abdelhamid Camoun, which described French and Arabic on the basis of a methodology and interpretative assumptions taken over Gustave Guillaume's psychomechanics, in particular with regard to tense representation and linguistic typology.
[ca] El 1717, la valenciana Maria Antònia Ortolà va començar a ser investigada pel tribunal de la Inquisició de València per exterioritzar una religiositat sospitosa, que calia reconduir; en va resultar absolta però al cap dels anys, en la condició de beata, va resultar víctima d'un nou procés que va culminar amb la sentència de reclusió i de silenci absolut. El propòsit d'aquest treball és analitzar i recobrar, en una primera aproximació, el cas d'aquesta dona doblement processada en el primer quart del segle xviii, primer com a dona laica i després en qualitat de beata. Partint fonamentalment de la documentació judicial generada en els processos acumulats en què es va veure involucrada, a banda d'ampliar els detalls biogràfics coneguts d'aquesta dona, el nostre article pretén evidenciar com els processos inquisitorials van esdevenir mecanismes disciplinants de primer ordre per a les dones, amb la importància capital dels seus textos autobiogràfics, els quals, examinats pel tribunal eclesiàstic, tingueren, en aquest i en altres casos, uncaràcter clarament condemnatori.

[en] In 1717, the Valencian Maria Antònia Ortolà was interrogated by the Valencian Inquisition because of a suspicious religiosity that she had to reorient. She was absolved in the first trial, but a few years later, in her condition of beata, she was victim of a new process that culminated in the sentence of reclusion and of absolute silence. Due to this second process, during the long months of inquisitorial diligences for a case of pretended holiness, she remained in secret prisons. The aim of this work is to analyse and recover, in a first approximation, the case of this doubly processed woman in the 18th century, in the first place like a secular and afterwards in quality of beata. From the judicial documentation of her inquisitorial processes, this study will expand the biographical details known about this woman and it will show how these processes were disciplinary mechanisms of key importance for women in this period. Furthermore, I will show that autobiographical texts had a clear condemnatory character in all these processes, which were carefully examined by the ecclesiastical court, as this study reveals.